LidanRubinov/Halacha-QA huggingface dataset:
שאלה: הזכרת ביאת המשיח: לעניות דעתי הגיע הזמן להפסיק להזכיר כל הזמן את המשיח, כי זה משתק את העם ממעשים. למה מורים כל הזמן להמתין למשיח?
תשובה: הציפיה למשיח היא אחד משלשה עשר עיקרי האמונה ויש להזכיר ולהאמין שבכל יום הוא יבוא. כמובן שאין זה אומר שאם עובר היום והוא לא מגיע צריך להתייאש ולהילחץ. ולכן היחס צריך להיות נכון ואין בעיה עם עצם ההזכרה. הרב רואי מרגלית
שאלה: לוותר על ברית מילה?: האם נכון הדבר כי הברית אינה חובה למי שאינו חש יהודי או למי שאינו יהודי, הקב"ה, כרת ברית עם היהודים, והברית מילה היא מהדברים שגם יהודים חילוניים דאגו במשך ההיסטוריה, לבצע ולא לוותר. מן הסתם, מי שלא חש צורך לבצע זאת, אינו יהודי אמיתי, האם מוטב שאותם אנשים אכן יוותרו על ברית המלה, גם כך היא אינה מיועדת להם ודחיה זאת שהם חשים זו הוכחה לכך?
תשובה: הברית חובה ליהודי שנצטוה בה כמו שאר המצוות ואין קשר לתחושתו או לסיבת המצוה. הרב רואי מרגלית.
שאלה: לבטא את האבל על הגירוש והחורבן: לאסוננו ולדאבוננו בא היום בו חששנו כולנו מפניו. האם כעת יש לברך "ברוך דיין האמת" בשם ומלכות? ומה לגבי קריעה? האם ראוי להנהיג מנהגי אבלות כלשהם בתקופה הקרובה?
תשובה: יש לקרוע ולברך ברוך דיין האמת.
שאלה: צניעות בפני המשפחה: אנו משפחה דתית לאור המזג האויר החם בביתנו אני נוהגת להתלבש בקלילות גם כאשר בני משפחתי בבית (כולל בני שמעל גיל 13) האם אני נוהגת נכון?
תשובה: אם הבגדים לא מכסים מקומות שבדרך-כלל צריכים להיות מכוסים, אין לך לנהוג כך כאשר אינך לבד בבית.
שאלה: בגד חדש לפגישה בשנת אבל: אני נמצאת בשנת אבל עקב מותו של אבי, ואני צריכה לצאת לפגישה עם בחור (שבה אני תולה הרבה תקוות לחתונה). האם מותר לי לקנות בגד חדש במיוחד לפגישה למרות שאני בשנת אבל?
תשובה: מותר לך לקנות בגד חדש.
שאלה: צניעות: כיסוי העורף: הייתי מאוד רוצה לדעת מהי הדעה הכי מקלה לגבי כיסוי העורף? איפה הגבול? האם חייבים ללבוש חולצת צוארון? החולצות הנמכרות ללא צוארון אינן מכסות את העצם הבולטת בעורף!
תשובה: הכלל הוא שלא יהיה ניכר חלק הגוף שיוצא החוצה מהחולצה. תבקשי מחברותיך שיעזרו לך לבדוק את זה, מפני שאי-אפשר לתת שיעור מדויק בס"מ בנושא התלוי בבגד ובגודל הלובשת אותה.
שאלה: לימודי חול בשבת: בעוד מספר חודשים אני צריך להיבחן כדי להתקבל למקום עבודה חדש. חלק מהבחינה היא ידיעת השפה האנגלית והעברית ברמה גבוהה, לשם כך יש לרכוש אוצר מילים גדול מאוד, רציתי לשאול מה הדין בשבת לגבי ללמוד ולשנן מילים באנגלית מתוך מחברת בה כתובות המילים המבוקשות, בעוד שבימי החול יש מספיק חומר ללימוד שמחייב כתיבה מה שאין כן דבר זה שניתן ללמוד זאת ללא כתיבה?
תשובה: נחלקו בזה הראשונים. לפי הרשב"א מותר ללמוד לימודי חול בשבת, ולפי הרמב"ם מותר ללמוד רק דברי תורה. למעשה, מכריע בעל ערוך-השולחן שגם לפי הרמב"ם זו מידת חסידות בלבד, ומעיקר הדין לפי כל השיטות מותר ללמוד לימודי חול בשבת.
שאלה: דיני תספורת: א. האם מותר לדבר דברי תורה בשעה שאני מסתפר? ב. האם מותר לדבר בכלל בשעת תספורת או שדין תספורת כדין בית-הכסא? ג. האם מותר רק להקשיב לדברי תורה ולכוון אליהם בשעת התספורת? ד. מה הדין בכל השאלות האלו רק בשעה שאני מתגלח ואז יש לי כיפה על הראש?
תשובה: בזמן שאדם מסתפר, אף-על-פי שהוא בגילוי ראש, מותר לו לומר דברי תורה אך לא יזכיר שם שמים בראש מגולה ולא יגע בשיער. וכל-שכן שמותר לו להקשיב לדברי תורה. כמו-כן מותר לו לדבר על כל דבר, ואין הבדל בין תספורת לגילוח במקרים אלו.
שאלה: קריעה על ירושלים: למדתי שצריך לקרוע על ירושלים ומקום המקדש בחורבנן. א. האם צריך לקרוע כל פעם מחדש? ב. האם צריך אפילו בפעם הראשונה? היות ולמיטב ידיעתי העולם לא נוהג לקרוע כשהוא מגיע לירושלים מקום המקדש לאחר שלושים היום האם זהו מנהג נכון(ואם כן-למה?) או שיכול להיות שדבר זה נובע מחוסר ידיעה? ג. האם צריך לקרוע על ישובים המפונים כיום(הרי אולי זה לא נקרא יישוב תחת ממשלה כזאת אלא רק תחת שלטון שראוי להקרא שלטון יהודי)-ואם כן אז מתי?
תשובה: על ירושלים אין לקרוע היום כי היא נמצאת בריבונות ישראלית ונבנית ב"ה. אך על מקום המקדש מן הראוי לקרוע לפחות פעם אחת בחיים. על מסירת ישובי קטיף הפורחים ומלאי התורה לנוכרים יש לקרוע.
שאלה: עניבת סניף בשבת: אני מדריך בסניף של עזרא בגני תקווה, אני גר בפ"ת. בדרך לסניף בשבת אני עובר במקום בו אין עירוב השאלה שלי האם מותר לי ללכת עם עניבה של התנועה מעל החולצה?או שיש בכך טילטול?
תשובה: חבר את העניבה בסיכה שלא תיפול.
שאלה: הגבולות האמיתיים של הארץ: הרב כתב במאמר כי "ואדי אל עריש נמצא כ-50 ק"מ מאזור הגבול שבין ישראל ומצרים באזור תעלת סואץ של היום". ואדי אל עריש לא נמצא איפה שתעלת סואץ, הוא רחוק מתעלת סואץ בערך 150 ק"מ. אל-עריש רחוקה בערך 50 ק"מ מגבול ישראל, כמו שכתב הרב. אבל מואדי אל עריש (שעולה ממנה דרומה) המרחק לתעלה הוא כאמור בערך 150 ק"מ (אולי 100 ק"מ מההתפצלויות הדרום-מערביות של הנחל). מכך יוצא שרוב חצי האי סיני (הנמצא ממערב לואדי אל עריש) נמצא מחוץ לארץ ישראל?
תשובה: אכן יש בזה דעות חלוקות יש דעה שהגבול הדרומי מערבי הוא ואדי אל עריש ויש דעה אחרת האומרת שהגבול הוא שולחה של הנילוס הנמצאת בקרבת תעלת סואץ של היום.
שאלה: להמית גוסס ברעב: האם מניעת סיוע לאדם שרוצה להתאבד כולל חובה להאכיל אותו למרות שרצונו למות מרעב, או שמא נאמר שאינו עושה פעולה ונכבד את רצונו על ידי שב ואל תעשה?
תשובה: אדם הרוצה להמית עצמו ברעב, אין לתת יד לרצונו להמית את עצמו, וזה נחשב שהוא מסייע לו לעבור על איסור תורה של "אך את דמכם לנפשותיכם אדרוש".
שאלה: החלפת מזוזה: האם כשאני עובר דירה ומוריד את המזוזות שלי ושם בחזרה את המזוזות של בעל הדירה, אני צריך לברך?
תשובה: צריך לברך. מפני שאלו מזוזות חדשות.
שאלה: מספר שאלות בנוגע לעצי פרי: 1. האם מותר לעקור עץ נוי? האם כריתת גזע האילן אסורה ובכך שקולה לעקירת האילן? האם מותר לקצץ את עץ הפרי משיקולים אסתטיים הקשורים לעידוד צמיחה הקשורים לאלרגיה של יושבי הבית? 2. היכן ניתן לרכוש עצי פרי לשתילה בגינה הפרטית מבלי ספק הלכתי (מבחינת הרכבות)? 3. בגינתי ישנו עץ לימון בחודשיו הראשונים שניטע ללא כל שיקול דעת, האם יש דרך להיפטר ממנו (ישנם מספיק עצי לימון בגינה)? 4. בגינתי ישנם מספר עצי גפן שמסתעפים לסוכה אחת רעועה, ישנו צורך בפירוק הסוכה הקיימת ובניית אחרת, האם ניתן לקצוץ את כל הענפים הכבדים ולקוות שייצמחו מחדש או שמא ישנו איסור?
תשובה: 1. יש איסור לעקור עצי פרי, אבל יש מצבים בהם מותרת עקירת עץ פרי. הרא"ש כותב שאם לאדם יש עץ פרי בגינה והוא רוצה להרחיב את ביתו ולבנות שם עוד חדר, מותר לו לעקור את עצי הפרי המפריעים לו בבניה. בנוסף, אם לא עוקרים את העץ לגמרי, אין זה נקרא השחתת העץ, משום שהעץ יכול לחזור ולצמוח. מסיבה זו גם מותר להוריד ענפים שמפריעים לגדילה או שאינם אסתטיים, מפני שאינו משחית את העץ אלא זומר אותו. 2. יש משתלות שיש להם "תעודת כשרות" שאין שם איסורי תורה בשתילים, ואם אין תעודה כזאת, צריך לברר בכל מקום עם התושבים האם אפשר לקנות ממשתלה זו או לא. 3. אם אפשר, תעבירו את העץ הזה עם גוש האדמה בו הוא נמצא למקום אחר. 4. אם אינך עוקר את הגפן לגמרי אלא רק זומר אותה, הדבר מותר.
שאלה: טרמפ עם ערבי: האם מותר לסוע טרמפ עם ערבי שעובד איתי? ובכלל, האם מותר לקבל חסד מגוי?
תשובה: אין בעיה לקבל חסד מגוי, ובכלל זה לנסוע בטרמפ שהגוי מציע ליהודי. אך אם הגוי מציע טרמפ לאישה, צריך להקפיד שלא יעברו על דיני ייחוד.
שאלה: הלכות קדיש: א. אצל הספרדים אומרים יהי שם לפני הקדיש כאשר אין תחנון רציתי לשאול אם גם היחיד אומר את זה והאם גם נשים אומרות את זת זה? ב. לפעמים קשה לענות אמן בדיוק כשצריך כי לפעמים החזן טיפה מסלסל ב"אמרו אמן" אז זה קצת מבלבל ועונים שניה לפני או אחרי. רציתי לשאול מתי זה נחשב אמן יתומה ח"ו האם גם בהפרש של שתי שניות זה כבר נחשב?
תשובה: א- מטרת אמירת הפסוקים "יהי שם" כדי שהקדיש יאמר לפחות על שלושה פסוקים. מובן שיחיד המתפלל בביתו איננו חייב בזה, אם כי נהגו לומר זאת גם ביחיד כדי לא לשנות. נשים יכולות לומר, אבל אין בזה שום חיוב. ב- בעניין אמן יתומה בקדיש. ראוי לומר אחרי שהש"צ אמר "ואמרו אמן". ואעפ"כ, אם נאמרה האמן לפני המילים "ואמרו אמן",היא איננה אמן יתומה, כי היא מתייחסת לכל הנאמר לפני כן, ואין זה דומה לברכה שענייה עליה לפני שנסתיימה או באיחור נחשבת לאמן יתומה. ובכל אופן נראה לי שעניין אמן יתומה איננו תלוי בשנייה או בשתיים, אלא, אם השומע אותה רואה שהיא קשורה בברור עם סוף הברכה.
שאלה: נסיעה בשבת לאחר הדלקת נרות: במושב בו אני גר בית הכנסת נמצא במרכז ורחוק לחלק מהתושבים. 1. האם ניתן לנסוע לבית הכנסת לאחר שבבבית הודלקו נרות שבת? 2. האם מותר לאשה שהדליקה להצטרף לנסיעה? 3. האם מותר לאישה לנהוג ברכב? כמובן שהכל נעשה לפני תפילת המנחה ובסמוך למועד הדלקת הנרות, לפני השקיעה.
תשובה: 1. אם הציבור לא קיבל עדיין שבת, מותר לגברים לנסוע במכונית לבית-הכנסת, בתנאי שזה לפני השקיעה. 2. 3. אישה שהדליקה נרות שבת מקבלת שבת בהדלקת הנרות, ואינה יכולה לעשות עוד מלאכה. אבל אם היא מתנה בליבה שבהדלקת נרות היא לא מקבלת עליה שבת, היא יכולה לעשות מלאכה גם לאחר הדלקת נרות. אמנם, כתבו האחרונים שלא ראוי שהאישה תתנה על זה, אלא אם יש צורך גדול.
שאלה: ברכת המזון על פריכית אורז קבועה: עקב הפרעות עיכול אני אוכלת פריכיות אורז במקום לחם באופן קבוע. האם עלי לברך ברכת המזון, והאם עלי להתייחס לפריכית האורז שהוא מזוני הקבוע כאל פת לחם? ואם כן האם לברך תחילה ברכת המוציא?
תשובה: על פרכיות אורז לעולם לא מברכים "המוציא" ולא ברכת המזון.
שאלה: לחם משנה עם מצה : לשיטת האשכנזים המברכים המוציא על מצה גם לאחר הפסח - האם אפשר להשתמש במצה בתור לחם משנה? ומה הדין בהנ"ל לגבי ספרדי, וספרדי המתארח אצל אשכנזי?
תשובה: לאשכנזים מותר לצרף מצה כלחם-משנה. ובמקרה שספרדי מתארח אצל אשכנזי, ובעל-הבית בוצע ומוציא את הספרדי ידי חובת לחם-משנה, אין בזה בעיה לספרדי, למרות שבוצע על מצה.
שאלה: היחס למנהלת ההינתקות: מה צריך להיות היחס ליונתן בשיא שהתנדב לתפקידו, ביצע את תפקידו בשמחה מוסתרת ללא הצלחה, מרוויח אישית מההתנתקות ועוד ממשיך גם בימים אלו לתקוף את תושבי גוש קטיף על כך שהם "מתפנקים" תוך סילוף ושקרים?
תשובה: איני יודע אם הפרטים שאתה מוסר נכונים אולם אין ספק שהמנהלת נכשלה בתפקידה. היא לא הכינה שום מקום אלטרנטיבי לשמירת הקהילתיות, היא לא מחתה על העוולות שבחוק פינוי פיצוי, גופים ואישים פנו אליה ולא נענו, היא לא גילתה רגישות מספקת לאנשים שחרב עליהם עולמם ורק האשימה אותם שלא פנו בזמן. היה עליה להביא בחשבון שציבור ערכי אינו נוטש את אדמתו רק בגלל החלטה אומללה והיה עליה להערך לכל תרחיש אפשרי. בקיצור - היא כשלון. עוד על היחס למדינה ולמגרשים יהודים בשמה.
שאלה: באיזה נוסח להתפלל?: באיזה נוסח צריך להתפלל אדם שמתפלל במניין שבו מתפללים בנוסח שונה משלו? אם הוא שליח ציבור האם התשובה משתנה?
תשובה: באופן אישי הדין הוא אל תטוש תורת אמך אולם באשר להתנהגות בציבור יש לשמור על מנהג המקום.
שאלה: איך הרב וייס ביצע את הפקודה?: רציתי לדעת באיזו סמכות הרב וייס הורה לפעול כרגיל בגירוש וזאת לאחר שהרב שפירא שלח לו מכתב בו הוא מגנה את מעשיו וגוער בו על שהשתמש בשמו ל"היתר" זה יש לו בכלל על מה לסמוך ובמיוחד שכל גדולי הדור באופן ברור וחד משמעי יצאו נגד הגירוש והורו שאסור להשתתף בו(בצורה כזו או אחרת) ישנה אומנם מחלוקת באם לסרב ממש או להתחמק אבל ההוראה היא לא להשתתף איך אפשר בכלל לכנותו רב אחרי שעבר על דברי גדולי הדור?
תשובה: גם אני שואל את השאלה הזו. הפסק של הרב שפירא שליט"א הוא המחייב את כולנו. כיצד יש להתייחס לרבנים טועים והאם יש להשמיע את דעתם? עוד על היחס למדינה ולמגרשים יהודים בשמה.
שאלה: הודעות SMS בשבת: אני שומרת שבת אבל שולחים לפאלפון שלי הודעות בשבת מה עלי לעשות על פי ההלכה היהודית האם מותר לי לקרוא את ההודעות האלה בשבת או לא, מה עלי לעשות במצב כזה?
תשובה: מן הנכון לכבות את הפלאפון לפני שבת. ואם הוא נשאר דלוק אין לקרוא את ההודעות בשבת.
שאלה: יחס לעוברי עבירה: מה היא החובה לשנוא את הרשעים. הרי בכל המעשים הרעים שהאדם עושה הוא אנוס על ידי יצרו. אם כן אין אדם עושה עבירות במזיד אלא רק באונס. אם כן איך אפשר להטיל עליו את האשמה על חטאיו? (אני מדבר על היחס שלי אליו ולא על החשבון בין כל אדם לקונו). האם נכון להתיחס כך לכל אדם ולהכיר שכל מעשיו הרעים הם מאונס? והאם נכון להתייחס כך גם למעשים של עצמך? ואם כן איך דבר זה לא יוביל להדרדרות?
תשובה: אנו בחודש אלול. השאלה שלך קשורה לעיקרי אמונה. לשם כך צריך לעיין ברמב"ם בהלכות תשובה פרקים ד' וה' ומשם להתרחב למקומות אחרים. ודאי שאנו מאמינים בבחירה חופשית שמשמעותה שהעבירות של האדם לא נעשות באונס. נכון שבנוגע לדורנו יש ללמד זכות משום היות חלק גדול מהדור בבחינת תינוק שנשבה. אולם הגדרה זו אינה הגדרה סוחפת. היא לא כוללת את כולם וגם אינה כוללת את כל הנושאים. גם אדם שכופר בעיקרי אמונה הוא מוגדר אולי תינוק שנשבה לענין האמונה. אולם אינו תינוק שנשבה לענין מידות טובות ומצוות בן אדם לחבירו. אדם זה עתיד ליתן דין וחשבון על כל מעשה ומעשה שהוא עושה. בברכת כתיבה וחתימה טובה.
שאלה: אכילת פסיפלורה מהגינה: לאחרונה שתלתי צמח פסיפלורה. למעשה, פסיפלורה היא שיח מטפס שנותן אם פירותיו כבר לאחר שנה. האם הם מותרים באכילה או שמה הם ערלה? (השיח הוא רב שנתי). בכלל, מה הדין לגבי שיחים רב שנתיים, האין הם עצים לפי ההגדרת התלמוד, ולכן חלים בהם כל דיני ערלה וכו.?
תשובה: שיחים רב שנתיים שלא מחזיקים מעמד שלוש שנים, הרי הם בכלל שיח ואין בהם בעיה. אם הם מחזיקים מעמד מעל שלוש שנים, אז מתחילה בעיה של שנות ערלה וכדומה. לגבי שיח הפסיפלורה, לפי דעתי צריך להחמיר בזה ולנהוג בו דיני ערלה.
שאלה: תפילת "יקום פורקן": מה המשמעות של תפילת "יקום פורקן" (הראשונה) שבה כתוב:".ודי בבבל, לראשי כלה ולראשי גלוותא."?
תשובה: ר חבור ברכות נמצאת תפילת "יקום פורקן" שנתחברה בבבל. לפי השערתו של אברהם שכטר הכניסו את אמירת "יקום פורקן" בארץ ישראל בהשפעת בבלים שעלו ארצה, כשם שהכניסו את המנהג לומר קדושה דעמידה בימות החול, מנהג שהיה נהוג בבבל ולא בארץ ישראל. משום כך אנו מוצאים ביקום פורקן הבבלי שמקדימים ארץ ישראל לבבל, מפני הכבוד של אנשי המקום: ".ודלא יפסוק מפתגמי אורייתא, לכל קהלא קדישא די בארעה דישראל ודי בבבל. לרישי כלה ולרישי גלוותא.". (מתוך "הסידור בהשתלשלותו" של שלמה טל). ר' אלעד גרוס.
שאלה: איך חוזרים בתשובה?: אני בן 16 ולאחרונה בעקבות "נס". שקרה לי התחלתי להתעניין בדת היהודית ובבורא עולם. אני בא ממשפחה חילונית מאוד ואין לי חברים או קרובים דתיים. בינתיים אני עוד לא בטוח שאני יכול להכנס ולחזור בתשובה לגמרי, אלא שלב אחרי שלב, והייתי רוצה לדעת על כמה מצוות חשובות שאפשר לשמור בשלב זה, ובכלל, על הדרך והדברים שמהם אפשר להתחיל להתעניין.
תשובה: רבים מעם ישראל נמצאים במקום בו אתה נמצא. הדבר החשוב ביותר שתמצא אדם ירא שמים אוהב ישראל שתוכל להיות בקשר איתו בנוגע להתענינות שלך. בכל מקום בארץ יש יהודים כאלו. כיון שהינך נער הדבר החשוב ביותר שתמור את עצמך בנושא עריות. אל תהיה עם נשים באופן אינטימי. זה הכי קשה, אולם אם מצליחים בכך יש תחושה מאד טובה של טהרה. הנושא השני שהוא מאד חשוב זה לשון הרע ושמירת הלשון. העיקרון של התורה לא לדבר דברים רעים ומזיקים על אחרים אפילו שהם אמת. רק אם צריך להביא תועלת בידיעה השלילית מותר לומר אותה. המצווה השלישית היא מצוות תפלה. כל יום תתפלל קצת. יש סידורים בחנויות ואתה יכול לקחת משם חלק שמדבר אליך.
שאלה: שיחות רבנו דברים: בשיחות רבנו הרב צבי יהודה דברים, עמ 107 כותב: "הסדר הוא מ דברים ל ואתחנן - מ שמע ל והיה אם שמע." ומשמע מזה ש דברים זה שמע ו ואתחנן זה והיה אם שמע, דהיינו קבלת עול מלכות שמיים בהבנת המצב החדש והתחדשות האומה ועימה התחדשות התורה לקראת הכניסה לארץ ומתוך כלל גדול זה לקבלת עול מצוות שבהתפרטות המצוות ב ואתחנן, עשרת הדיברות וכו. אך בעמ 122 כותב לפי הסדר בתורה- ש שמע זה ואתחנן ו והיה אם שמע זה עקב. והדבר פשוט, כיוון שכך הוא סדר הפרשיות בתורה ומתוך קבלת עול מלכות שמיים ב שמע שב ואתחנן מגיעים לקבלת עול מצוות ב והיה אם שמע שב עקב. וכן כתב בעמ 192 ובעמ 208 כותב בפירוש ש דברים זו הקדמה ו ואתחנן-עקב זה קבלת עול מלכות שמיים ועול מצוות, וכן בלשון קצת אחרת בעמ 237-9, ש דברים זה ישראל, ואתחנן תורה-אמונה, ו ואתחנן מצוות וכן ממשיך לכל אורך הספר. לכן דבריו הראשונים צריכים ביאור. והיה נראה לי להסביר ש שמע זה לאו דווקא הפרשה, אלא עצם הרעיון של קבלת עול מלכות שמיים, דהיינו כלל אמוני גדול ויסודי, לעומת והיה אם שמע, שעניינה ההתפרטות המעשית של אותו הכלל ולכן מובנים דבריו, שכן פרשת דברים היא פרשה כללית ואילו מ ואתחנן והלאה ישנה התפרטות הנובעת מכלל זה. ואמנם הסבר זה נראה מתאים לשיטת רבנו, אך עדיין קצת קשה לי ולא ברור לי אם אכן הסבר זה נכון.
תשובה: יישר כוח על הדיקדוק בדברי רבנו. נראה לי שההסבר שלך מניח את הדעת. גם אם מקומית אולי ניתן להסביר עוד הסברות, בכל אופן מבחינת העקרונות שלמדת מדברי רבנו אתה צודק. שיטתו של רבנו שהתורה שבכתב מסודרת להפליא. הסדר הוא מהכלל אל הפרט. באופן כללי קבלת עול מלכות שמיים היא בחינה של כלל ועול מצוות בחינה של פרט. אולם גם בקבלת עול מלכות שמים יש כלל ויש כלל של הכלל. וגם בקבלת מצוות יש מצוות כלליות ויש מצוות פרטיותצ יותר. כך באר רבינו מפורש לגבי קבלת מצוות שלמשל המצוות של פרשת כי תצא הינם פרטיות יותר משום שהם בבחינה של "כי יקרה". כך גם בנוגע לקבלת עול מלכות שמים ניתן לומר שקבלת עול המלכות של דברים זהו הכלל שלפי הכלל. ניתן לקרוא לכך הקדמה וניתן לקרוא לכך קבלת עול מלכות שמים.
שאלה: חיתוך בצל על קרש חלבי: חתכנו בצל על קרש חיתוך חלבי (שחותכים עליו גבינות, אך נראה לנו שלא היה בשימוש כזה איזה זמן) וטיגנו אותו במחבת בשרי (ללא בשר). האם יש להכשיר את המחבת? איך?
תשובה: היות והקרש היה נקי, לא צריך שום דבר.
שאלה: משאבה לפינוי מי קולחין בשבת: בעבודות שיפוץ שאנו עושים נתקלנו בבעיה של שיפועים בנושא ניקוז הביוב ולכן נאמר לנו שצריך להוסיף משאבה. המשאבה היא חשמלית ומופעלת על ידי מצוף שמזהה הצטברות של מים במיכל. הפעלתה נדרשת ע"מ להמשיך ולהזרים את מי השופכין הלאה אל הביוב אשר נמצא רחוק ולא בשיפוע מתאים. לא מצאנו פיתרון הנדסי אחר לבעיה. האם ניתן יהיה להשתמש בשירותים האלו בשבת?
תשובה: מכיוון שזה נעשה בגרמא וזה לצורך, השימוש מותר.
שאלה: עזרה בתהליכי חזרה בתשובה: אני בתהליכי חזרה בתשובה, מעוניין לדעת איזה ספרי דת לקנות ואיפה על מנת שאוכל ללמוד?
תשובה: הכי חשוב להיות קשור לתלמיד חכם שנמצא באזורך. יש בראשון לציון את הרב שלמה לוי ראש ישיבת הסדר. הוא יוכל לעזור לך. בינתיים תקנה ספר מסילת ישרים, רמב"ם היד החזקה הלכות תשובה, הקדמת הרמב"ם למשנה. עוד אתה יכול לקנות ספרים של מחברים מימינו למשל ספרים של הרב ישראל הס. או ספר של הרב זאב קרוב "דע מה שתשיב לעצמך" או של חנן פורת "את אחי אנוכי מבקש". כתיבה וחתימה טובה.
שאלה: בחירת שם לבת: חשבנו על מס שמות לבתינו: יובל,גיל,לירון,רון. האם הרב יכול להמליץ לנו על השם הטוב ביותר?
תשובה: אני ממליץ לקרוא לבת בשם שקוראים רק לבנות ולא בשם שאי אפשר לדעת אם זה בן או בת. לא חייבים לחפש שמות חדשים אפשר לקרוא בשם של נשים גדולות שהיו בישראל.
שאלה: עצים עתיקים מהר הבית: התגלגל לידי כפיס עץ ישן מתוך ערימת קורות עתיקים הזרוקים, פשוטו כמשמעו, לצד מסגד אל-אקצה שעל הר הבית. סיפרו לי שאדם מסוים לקח בעבר עץ משם ושלח אותו למז"פ של המשטרה כדי לבצע בדיקת פחמן 14 ובדיקות אחרות. קצין משטרה נרגש טילפן אליו בדחיפות ואמר לו: אתה מחזיק בידך עץ ארז לבנון. גילו המוערך: כ- 3000 שנה! האם ידוע לרב משהו בקשר להלכות שונות העלולות להשפיע על כפיס עץ כזה ונתעלם רגע מהספק, או אפילו מה"ספק ספיקא" שאולי יש כאן? האם שייך בזה דין של איסור הנאה? הקדש? הרי הגמרא טוענת שאילמלא בטלה קדושה, היו כל כסף וזהב אסורים עלינו, כיון שהרומאים (או הבבלים) התיכו את כלי הקודש ועשאום מעות.
תשובה: יש לשער שזהו חלק מעצי הלבנון בהם השתמשו בבית ראשון עליך לשמור עליו בקדושה.
שאלה: לשלם על "מתנות" שהקבלן נתן לי: קבלן קיבל ממני בית ישן והתחייב לשפץ אותו לפי תכנית אדריכלית ומפרט טכני, בסכום נכבד של 315,000. כרגיל, תוך כדי הבניה היו שיפורים ושינויים בהתייעצות משותפת עם הקבלן. לקראת סיום העבודה נוצר סכסוך עם הקבלן הוא תובע ממני סכום נוסף של 90,000 עבור השינויים והשיפורים הנ"ל. במסגרת הדיונים על השיפורים והתוספות הסברתי לקבלן שהמסגרת התקציבית שלי היא 315,000 ולא יותר. כל ביצוע התוספות והשיפורים הנ"ל היו מתוך הנחה זו שלי, ושום תוספת לא תומחרה ולא נתבקשתי לשלם עליה. האם עלי לשלם את התוספות והשינויים? האם קבלן יכול לבוא לאחר סיום העבודה ולדרוש תוספת כספית על רשימת תוספות שלא תומחרו לפני עשייתן? אנו מתדיינים בבית דין רבני.
תשובה: היסוד של התשובה הוא שאין אדם נותן מתנות ולכן כל תוספת שהקבלן נתן לך מחוייבת בתמורה ולכן בעיקרון עליך לשלם על התוספות. אם אתה טוען שהיה סיכום מפורש ביניכם שלא תצטרך לשלם לו על התוספות, יש להעביר את הטענות לדייני בית הדין על מנת שיכריעו בכך. עכ"פ, כיוון שקיבלת על עצמך לדון בבית דין של תורה, עליך לקבל על עצמך את הכרעת הדיינים ולבטוח בהם שהקב"ה יסייע בידם להוציא פסק דין של אמת לאמיתה.
שאלה: נח"ל חרדי עדיף?: האם לאור תוכנית ההתנתקות והלך הרוח הקיים כיום במדינה, יש לשקול להתגייס במסלול ההסדר לנח"ל החרדי ולא לגדודים הרגילים?
תשובה: מסלול הנח"ל החרדי עדיף בהחלט על מסגרת אחרת בצבא לאדם הרוצה לשמור בשלמות על קיום המצוות בצבא, בלי קשר לתכנית העקירה. אך גם זה מצטרף להעדיף את הנח"ל החרדי.
שאלה: גילוח בימי צער?: הרב כתב ב"מעט מן האור" שראוי שלא להתגלח עד ביטול הגזירה. כעת כשאנו רואים שהגזירה לצערינו לא התבטלה, האם יש להמשיך ולא להתגלח עד סיומה? ובכלל, מה ההנהגה לימים קשים אלה- האם יש לנהוג מנהגי אבל כמו בשלושת השבועות?
תשובה: ראשית, לא כתבתי את דבריי בעניין אי הגילוח בתורת חיוב אלא בלשון "ראוי". כמדומה שאחר שלדאבון לבנו גמרו לגרש את כל היהודים, כבר איננו שרויים בימי הגירוש, ואפשר להתגלח. והרוצה להדר ימשיך עד חורבן בתי הכנסת. לא כתבתי לשון של "עד ביטול הגזירה" מפני שלא סמכתי על הנס, ולכן כתבתי "עד תום הגזירה".
שאלה: לימוד מידות לא לשם חזרה בתשובה: אילו ספרים מומלץ ללמוד לצורך תיקון המידות לאנשים שבגלוי מצהירים כי אינם מעוניינים לחזור בתשובה אך מוכנים לשמוע מה יש ליהדות לומר בנושא? מדובר ברווקה, דתיה לשעבר, בשנות ה-30 לחייה. מסילת ישרים הוא ספר "כבד" מדי, "דתי" מדי. אנו לומדות בחברותא, כשאני דתיה.
תשובה: ניתן ללמוד את הקדמת הרמב"ם למסכת אבות "שמנה פרקים לרמב"ם". יצא ספר חדש שנקרא "תיקון המידות" של הרב אביחיל שנראה לי מתאים למטרה זו. לפי דעתי אם יש לכם יכולת ללמוד מקורות קדמונים יותר כדאי ללמוד או מתוך המדרשים. או מתוך מסכת אבות. במסכת אבות ניתן לקחת פירוש של הרמב"ם או של רבינו יונה. במסכת אבות יש מספיק מרחב שתוכלו להתבשם מדברי ח. ניתן גם ללמוד מספר מידות ראיה או מספר אורות התשובה.
שאלה: אסור לעבור מעל אדם?: האם יש עניין לא לעבור מעל אדם כיוון שזה גורם לו לא לגדול?
תשובה: לא ידוע לי על ענין כזה וראינו שעוברים מעל אדם והוא גדל.
שאלה: קריעה על חורבן ישובים: 1. האם יש לברך עם שם ומלכות? 2.האם גם כשעבר זמן מסויים עדיין יש לקרוע?
תשובה: 1. בשם ובמלכות. 2. החורבן עדיין בעיצומו.
שאלה: צריך לקחת פיצויים!: אנחנו משפחה שפונתה מהגוש. שמענו שהרב אמר שכל משפחה בגוש צריכה היתה לפנות למנהלת סל"ע ולקחת את מלא הפיצויים אפילו אם זה דורש מאיתם להתפנות מרצון עד התאריך המיועד. למה? האם אלפי המשפחות שתרמו לקרן מאמין וזורע לא קיימו בכך כלום והכל היה לשווא? האם הם לא היו צריכים לתרום כי מבחינה ריאלית הכל היה אבוד?
תשובה: קשה לי להסביר את עמדתי ולנמקה. אמנם נכון שלא עודדתי תרומות לקרן "מאמין וזורע". לגבי שאלת הפיצויים, לא היתה לי ידיעה מפורטת אם טוב לפנות למנהלת. אמנם אמרו לי שאין בזה כל יתרון, וממילא יקבלו את הכל גם אח"כ, ולכן לא אמרתי שצריך לפנות למנהלת. בכל אופן כעיקרון סברתי שאסור שהמתנחלים היקרים יפסידו את רכושם. אם מדובר על הפסד קטן, אפשר להפסיד כדי להפגין, אבל הפסד גדול אסור להפסיד, מפני שעדיין ישנם אתגרים עצומים לכל אחד ואחד, עליהם לגדל את ילדיהם, לחנכם, לחתנם, ולפעול לקירוב הגאולה. לשם כך אסור לוותר על הפיצויים המעטים שהמדינה "הואילה" לתת למתנחלים. לא רק זה, אלא שצריך לתבוע את המדינה על כמה שיותר. לתשובת הרב יעקב אריאל. כסף של מעשר ל"מאמין וזורע". מה עוד ניתן (היה) לעשות למניעת הגירוש?
שאלה: הוספת שם במצבים קשים: האם רצוי להוסיף שם כאשר נמצאים בתקופה קשה בחיים שכוללת פרידה מבן זוג לאחר 6 שנים,כישלון בלימודים ופיטורים מהעבודה וכל זה תוך חצי שנה?
תשובה: אין צורך להוסיף שם אלא להתחזק במעשים טובים ולא להשבר אלא להאמין ולבטוח שיהיה טוב אבל גם ללמוד מהניסיון להבין מה סיבת הכלשונות ולתקן אותם. מכל מצב אפשר לצאת לטובה צריך רק להשתדל ולהאמין. חזקי ואימצי.
שאלה: לימודי רפואה לכהן: אני כהן וחפץ אני במקצוע הרפואה. נראה לי טבעי והגיוני שאני אתחייב בפתולוגיה (עיסוק עם גופות), משום שאין להתאמן על אנשים חיים. אני יודע שישנו חילוק בין גופת יהודי לגופת גוי וישנם הרבה דיונים ועיסוקים בנושא. אבקש מהרב להסביר לי בתשובתו את כל החילוקים הגדרים וכיוצא בזה. הרי ישנם בארץ מן הסתם גם רופאים כוהנים יראי שמיים. וכי יאסרו על כל הכהנים ללמוד מקצוע חיוני כל כך, אין אף היתר?
תשובה: מומלץ לכהן שיעדיף מקצועות אחרים.
שאלה: תפילה ל המדינה: לאור המצב הקשה בעמ"י בתקופה האחרונה, רציתי לשאול לדעתו של הרב בעניין אמירת הלל ביום העצמאות ואמירת תפילה ל המדינה בתקופה זו. האם דרכם של החרדים עדיפה בתקופה זו? יותר קל להתמודד עם מעשי המדינה בצורה זו. הם מקבלים את הגזרה כמות שהיא, משום שהם עדיין בגלות וזוהי צרה נוספת בגלות.
תשובה: יש לומר הלל ביום העצמאות, על התשועה שה' עשה לנו ששחרר אותנו מעול גלות וזרים. ולמרות כל האסונות שארעו לנו לאחרונה, עדיין מצבנו טוב לאין ערוך ממצבנו בגלות. ועל כך עלינו להודות לה'. לא למנהיגים הרעים, אלא רק לה', וכן יש להתפלל לה' על המדינה. לתשובת הרב זלמן ברוך מלמד. לתשובת הרב דב ליאור. לתשובת הרב יעקב אריאל. עוד על היחס למדינה ולמגרשים יהודים בשמה.
שאלה: שמיטה באזור הערבה: מה דעתו של הרב על גידולי אזור הערבה בשנת שמיטה. שמעתי בהרצאה של הרב שדעתו היא שזה חלק מא"י. כמו"כ הרב אמר שגם אלו שחושבים שזה לא חלק מא"י מעשרים ונותנים את המעשר לגוי. מהם הנימוקים לכך?
תשובה: גבול א"י הוא מים סוף עד ים פלשתים. שלמה המלך ומלכים נוספים הגיעו עד עציון גבר ולכן הסבירות הגבוהה היא שכל הערבה התקדשה בקדושה ראשונה. מעולם לא אמרתי שאת המעשר נותנים לגוי. הדבר מנוגד להלכה.
שאלה: תפילה ל המדינה: מנהג יהודי חו"ל, בארצות אשכנז לשאת תפילה למלכות. האם הרב חושב שלאחר השבוע המטורף שעברנו, היה כדאי לשנות את נוסח התפילה ולו מתוך אקט של מחאה דתית, לאומית ובעיקר נפשית?
תשובה: אנחנו שינינו את הנוסח. ובמקום ברכה לראשיה שריה וכו' אנו אומרים "והעמד בראשה אנשי חיל יראי אלקים אנשי אמת שונאי בצע". נראה שזה הנוסח הנכון תמיד. וכאשר יהיו ראשיה כאלה הברכה תחול עליהם. עוד בנושא זה מאת הרב. לתשובת הרב דב ליאור. לתשובת הרב יעקב אריאל. לתשובת הרב אליעזר מלמד. עוד על היחס למדינה ולמגרשים יהודים בשמה.
שאלה: גמ"ח סרטי ילדים צרובים: בזמן האחרון הורדתי מהאינטרנט דרך תוכנת "אימיול" סרטי ילדים רבים- סרטים חינוכיים לילדים דתיים. ברצוני לדעת האם אוכל לפתוח ביישובי גמ"ח השאלת סרטים מסרטים אלו, וכן לבקש עלות של דיסק חדש במקרה והדיסק חזר פגום לאחר שהושאל.
תשובה: לדעתי מותר להוריד סרטים מן האינטרנט, ולכן כל סרט שאת מורידה מותר לך לעשות איתו מה שברצונך, מפני שהוא שייך לך. מסיבה זו מותר לך לפתוח גמ"ח מסרטים אלו. לגבי גביית עלות צריך לברר האם הפגימה נעשתה מתוך השימוש בדיסק, שאם-כן הרי זה מוגדר כ"מתה מחמת מלאכה" והשואל פטור. אבל אם זה נזק שנגרם בצורה אחרת מרשלנות של השואל, השואל חייב לשלם את עלותו של הדיסק שנפגם.
שאלה: מהות המחיצה הנדרשת לנט"י בשרותים: יש הלכה האומרת שאם יש מחיצה בשרותים-אפשר ליטול שם ידיים ללא פקפוק ולכתחילה, אם זה אכן נכון, האם המחיצה צריכה להיות דווקא מחומר קשיח, או שגם וילון בד ניילון יכול לשמש כמחיצה לעניין זה?
תשובה: מחיצה חייבת להיות מחומר קשיח בגובה של 10 טפחים היתר יכול להיות וילון.